laion/Wikipedia-Exotic huggingface dataset:
আমিন জুট মিলস লিমিটেড

আমিন জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল। এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের বিভাগীয় শহর চট্টগ্রামের ষোলশহর শিল্পাঞ্চলে অবস্থিত। এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। এই বৃহদায়তন শিল্প-কমপ্লেক্সটি ৭৯ একর জায়গা জুড়ে অবস্থিত। এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় সাড়ে তিনহাজার শ্রমিক-কর্মকর্তা কর্মরত আছে। এই মিলে রয়েছে ১৬৬ হেসিয়ান, ২৭৫ সেকিং, ৩৩ সিবিসি ও ১,৩৪৪ অন্যান্য লুম এবং গড়ে এর মাসিক উৎপাদন ক্ষমতা ১৮৫ মেট্রিক টন হেসিয়ান, ৯৯৩ মেট্রিক টন সেকিং, ৭২ মেট্রিক টন সিবিসি ও ১৪৪ মেট্রিক টন অন্যান্য লুম। কাপড় থলে। বাংলাদেশ পাটকল করপোরেশন; বাংলাদেশের পাটকলগুলোর তালিকা। "থালা হাতে আমিন জুট মিল শ্রমিকদের বিক্ষোভ-মিছিল"। দৈনিক আজাদী - অনলাইন ভার্সন। ২৫ জানুয়ারি ২০১৮। ৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  "জনবল সংকটে চট্টগ্রামের ১০ রাষ্ট্রায়ত্ত পাটকল"। দৈনিক যুগান্তর। ৬ মার্চ ২০১৮। সংগ্রহের তারিখ ২২ জুলাই ২০১৯।  "রাষ্ট্রায়ত্ত ২৬ পাটকল আধুনিকায়ন করবে চীন"। দৈনিক বণিক বার্তা। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  "আমিন জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ মার্চ ২০১৫। সংগ্রহের তারিখ ২২ জুলাই ২০১৯।  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২২ জুলাই ২০১৯।  আমিন জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।
ইমতিয়াজ সুলতান জিতু

ইমতিয়াজ সুলতান জিতু (জন্ম: ১০ ফেব্রুয়ারি ১৯৯০; ইমতিয়াজ সুলতান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন। ২০০৭–০৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি চট্টগ্রাম মোহামেডানে যোগদান করেছেন। চট্টগ্রাম মোহামেডানেও ১ মৌসুম অতিবাহিত করার পর তিনি ফরাশগঞ্জের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন এবং শেখ জামালের হয়ে খেলেছেন। ২০২১–২২ মৌসুমে, তিনি ব্রাদার্স ইউনিয়ন হতে পুনরায় ঢাকা আবাহনীতে যোগদান করেছেন। ২০১০ সালে, জিতু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন। দলগতভাবে, জিতু এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন। ইমতিয়াজ সুলতান জিতু ১৯৯০ সালের ১০শে ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন। জিতু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২টি ম্যাচে অংশগ্রহণ করেছেন। ২০১০ সালের ১০ই ফেব্রুয়ারি তারিখে, মাত্র ২০ বছর ৯ দিন বয়সে, জিতু মিয়ানমারের বিরুদ্ধে ২০১০ এএফসি চ্যালেঞ্জ কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৯তম মিনিটে মধ্যমাঠের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জিতু মাত্র ১টি ম্যাচে অংশগ্রহণ করেছেন। ১৩ মার্চ ২০২১ পর্যন্ত হালনাগাদকৃত। "AFC CHALLENGE CUP 2010 MATCH SUMMARY"। এশিয়ান ফুটবল কনফেডারেশন। ১০ ফেব্রুয়ারি ২০১০। ১০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২১।  সকারওয়েতে ইমতিয়াজ সুলতান জিতু (ইংরেজি) ট্রান্সফারমার্কেটে ইমতিয়াজ সুলতান জিতু (ইংরেজি) ন্যাশনাল-ফুটবল-টিমস.কমে ইমতিয়াজ সুলতান জিতু (ইংরেজি)
ব্রিজ টু টেরাবিথিয়া (দ্ব্যর্থতা নিরসন)

নিচের যেকোনটিকে বোঝাতে পারে: ব্রিজ টু টেরাবিথিয়া (উপন্যাস), ক্যাথরিন পেটারসন রচিত উপন্যাস ব্রিজ টু টেরাবিথিয়া (১৯৮৫-এর চলচ্চিত্র), উপন্যাসের উপর ভিত্তি করে নির্মীত টিভি চলচ্চিত্র ব্রিজ টু টেরাবিথিয়া (২০০৭-এর চলচ্চিত্র), উপন্যাসের উপর ভিত্তি করে গাবোর চুপো পরিচালিত চলচ্চিত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রোকনুজ্জামান কাঞ্চন

মোহাম্মদ রোকনুজ্জামান কাঞ্চন (জন্ম: ২২ জুন ১৯৮২; রোকনুজ্জামান কাঞ্চন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। কাঞ্চন তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ১৯৯৭–৯৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং আরামবাগের হয়ে খেলেছিলেন। সর্বশেষ ২০১৭–১৮ মৌসুমে, তিনি মুক্তিযোদ্ধা সংসদ হতে বসুন্ধরা কিংসে যোগদান করেছিলেন; বসুন্ধরা কিংসর হয়ে ২ মৌসুম খেলার পর তিনি অবসর গ্রহণ করেছিলেন। ২০০০ সালে, কাঞ্চন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২৯ ম্যাচে ৬টি গোল করেছিলেন। দলগতভাবে, কাঞ্চন সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা আবাহনীর হয়ে এবং ১টি বসুন্ধরা কিংসের হয়ে জয়লাভ করেছিলেন। মোহাম্মদ রোকনুজ্জামান কাঞ্চন ১৯৮২ সালের ২২শে জুন তারিখে বাংলাদেশের মুন্সীগঞ্জের সিরাজদিখানে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০০ সালের ২রা মে তারিখে, মাত্র ১৭ বছর ১০ মাস ১১ দিন বয়সে, কাঞ্চন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে কাঞ্চন সর্বমোট ৪ ম্যাচে অংশগ্রহণ করেছিলেন। জাতীয় দলের হয়ে অভিষেকের ৯ মাস ১১ দিন পর, বাংলাদেশের জার্সি গায়ে প্রথম গোলটি করেছিলেন; ২০১১ সালের ১২ই ফেব্রুয়ারি তারিখে, মঙ্গোলিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০০৬ সালের ১০ই এপ্রিল তারিখে কাঞ্চন ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৫২ মিনিট খেলেছিলেন। আন্তর্জাতিক ফুটবলে, তার ৬ বছরের খেলোয়াড়ি জীবনে তিনি সর্বমোট ২৯ ম্যাচে ৬টি গোল করেছিলেন। Hoque, Shishir (৫ নভেম্বর ২০১৭)। "Age is just a number for footballer Kanchan"। Dhaka Tribune। সংগ্রহের তারিখ ২৩ ডিসেম্বর ২০১৮।  "Mongolia vs. Bangladesh (0:3)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৮ এপ্রিল ২০২১।  "Bangladesh vs. Bhutan (3:0)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৮ এপ্রিল ২০২১।  "Bangladesh vs. India 2:1 (AET)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৮ এপ্রিল ২০২১।  "Bangladesh vs. Maldives 1:1 (5:3)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৮ এপ্রিল ২০২১।  "Bangladesh vs. Nepal (2:0)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৮ এপ্রিল ২০২১।  সকারওয়েতে রোকনুজ্জামান কাঞ্চন (ইংরেজি) ওয়ার্ল্ডফুটবল.নেটে রোকনুজ্জামান কাঞ্চন (ইংরেজি) ন্যাশনাল-ফুটবল-টিমস.কমে রোকনুজ্জামান কাঞ্চন (ইংরেজি)
জাবেদ খান

মোহাম্মদ জাবেদ খান (জন্ম: ২৫ জানুয়ারি ১৯৯৬; জাবেদ খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। ২০১৭–১৮ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; শেখ জামালের হয়ে তিনি ১৭ ম্যাচে ১টি গোল করেছেন। অতঃপর ২০১৮–১৯ মৌসুমে তিনি সাইফে যোগদান করেছেন। পরবর্তীকালে তিনি শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব ফর্টিসে যোগদান করেছেন। ২০১৮ সালে, জাবেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন। মোহাম্মদ জাবেদ খান ১৯৯৬ সালের ২৫শে জানুয়ারি তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ৫ই অক্টোবর তারিখে, মাত্র ২২ বছর ৮ মাস ১১ দিন বয়সে, জাবেদ ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় মাসুক মিয়া জনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জাবেদ মাত্র ১ ম্যাচে অংশগ্রহণ করেছেন। ২৮ মার্চ ২০২১ পর্যন্ত হালনাগাদকৃত। "2018 Bangabandhu Cup, Group Stage"। ইএসপিএন (ইংরেজি ভাষায়)। ৫ অক্টোবর ২০১৮। সংগ্রহের তারিখ ২৮ মার্চ ২০২১।  "International friendlies • Regular"। eurosport (ইংরেজি ভাষায়)। ৫ অক্টোবর ২০১৮। সংগ্রহের তারিখ ২৮ মার্চ ২০২১।  "Bangabandhu Gold Cup 2018: Philippines 1-0 Bangladesh" (ইংরেজি ভাষায়)। ৬ অক্টোবর ২০১৮। সংগ্রহের তারিখ ২৮ মার্চ ২০২১।  সকারওয়েতে জাবেদ খান (ইংরেজি) ট্রান্সফারমার্কেটে জাবেদ খান (ইংরেজি) ওয়ার্ল্ডফুটবল.নেটে জাবেদ খান (ইংরেজি) ইএসপিএন এফসিতে জাবেদ খান (ইংরেজি) ন্যাশনাল-ফুটবল-টিমস.কমে জাবেদ খান (ইংরেজি)
বিপলু আহমেদ

বিপলু আহমেদ (জন্ম: ৫ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন। ২০১৭–১৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ঢাকা মোহামেডানের হয়ে তিনি ১৮ ম্যাচে ২টি গোল করেছেন। অতঃপর ২০১৮–১৯ মৌসুমে তিনি শেখ রাসেলে যোগদান করেছেন। ২০১৯–২০ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন। ২০১৮ সালে, বিপলু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন। দলগতভাবে, বিপলু এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন। বিপলু আহমেদ ১৯৯৯ সালের ৫ই মে তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন। বিপলু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন। ২০১৮ সালের ২৭শে মার্চ তারিখে, মাত্র ১৮ বছর ১০ মাস ২৩ দিন বয়সে, বিপলু লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বিপলু সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ মাস ৫ দিন পর, বাংলাদেশের জার্সি গায়ে প্রথম গোলটি করেন; ১লা অক্টোবর তারিখে, লাওসের বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৯ আগস্ট ২০২২ পর্যন্ত হালনাগাদকৃত। "Bangladesh hold Laos 2-2"। দ্য ডেইলি স্টার (ইংরেজি ভাষায়)। ২৭ মার্চ ২০১৮। সংগ্রহের তারিখ ৩১ মার্চ ২০২১।  "International friendlies • Regular"। ইউরোস্পোর্ট (ইংরেজি ভাষায়)। ২৭ মার্চ ২০১৮। সংগ্রহের তারিখ ৩১ মার্চ ২০২১।  "বাংলাদেশ বনাম লাওস: ১ অক্টোবর ২০১৮"। গ্লোবাল স্পোর্টস আর্কাইভ (ইংরেজি ভাষায়)। ১ অক্টোবর ২০১৮। সংগ্রহের তারিখ ৩১ মার্চ ২০২১।  "PRELIMINARY JOINT QUALIFICATION 2022"। এশিয়ান ফুটবল কনফেডারেশন (ইংরেজি ভাষায়)। ১৪ নভেম্বর ২০১৯। সংগ্রহের তারিখ ৩১ মার্চ ২০২১।  "Round 2 - Group E, Boshar - Sultan Qaboos Sports Complex, Muscat"। ফিফা (ইংরেজি ভাষায়)। ১৪ নভেম্বর ২০১৯। ২২ জুন ২০২১ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।  সকারওয়েতে বিপলু আহমেদ (ইংরেজি) ট্রান্সফারমার্কেটে বিপলু আহমেদ (ইংরেজি) ওয়ার্ল্ডফুটবল.নেটে বিপলু আহমেদ (ইংরেজি) ইএসপিএন এফসিতে বিপলু আহমেদ (ইংরেজি) ন্যাশনাল-ফুটবল-টিমস.কমে বিপলু আহমেদ (ইংরেজি)
মোহাম্মদ আরিফুল ইসলাম

মোহাম্মদ আরিফুল ইসলাম (জন্ম: ৩০ ডিসেম্বর ১৯৮৭; আরিফুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন। ২০০৭–০৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, ঢাকা মোহামেডান, শেখ জামাল, ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে শেখ রাসেলে যোগদান করেছেন। ২০১০ সালে, আরিফুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর প্রায় ৪ বছর পূর্বে ২০০৬ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন। দলগতভাবে, আরিফুল এপর্যন্ত ৮টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন। মোহাম্মদ আরিফুল ইসলাম ১৯৮৭ সালের ৩০শে ডিসেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। আরিফুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন। ২০০৬ সালের ৬ই সেপ্টেম্বর তারিখে, মাত্র ১৮ বছর ৮ মাস ৮ দিন বয়সে, আরিফুল কাতারের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আরিফুল সর্বমোট ৩ ম্যাচে অংশগ্রহণ করেছেন। ৭ এপ্রিল ২০২১ পর্যন্ত হালনাগাদকৃত। "Qatar vs. Bangladesh - September 6, 2006"। ইএসপিএন (ইংরেজি ভাষায়)। ৬ সেপ্টেম্বর ২০০৬। সংগ্রহের তারিখ ৭ এপ্রিল ২০২১।  সকারওয়েতে মোহাম্মদ আরিফুল ইসলাম (ইংরেজি) ট্রান্সফারমার্কেটে মোহাম্মদ আরিফুল ইসলাম (ইংরেজি) ওয়ার্ল্ডফুটবল.নেটে মোহাম্মদ আরিফুল ইসলাম (ইংরেজি) ন্যাশনাল-ফুটবল-টিমস.কমে মোহাম্মদ আরিফুল ইসলাম (ইংরেজি)
ফজলে রাব্বী (ফুটবলার)

মোহাম্মদ ফজলে রাব্বী (জন্ম: ১৬ মে ১৯৯৬; ফজলে রাব্বী নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। ২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন। ২০১৯–২০ মৌসুমে, তিনি শেখ রাসেল হতে শেখ জামালে যোগদান করেছেন, যেখানে তিনি ৯ ম্যাচে অংশগ্রহণ করেছেন। পরবর্তীকালে, তিনি রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব মুক্তিযোদ্ধা সংসদে যোগদান করেছেন। ২০১৬ সালে, রাব্বী বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। মোহাম্মদ ফজলে রাব্বী ১৯৯৬ সালের ১৬ই মে তারিখে বাংলাদেশে জন্মগ্রহণ করেছেন। ২০১৬ সালের ২৪শে মার্চ তারিখে, মাত্র ১৯ বছর ১০ মাস ৯ দিন বয়সে, রাব্বী জর্ডানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাব্বী মাত্র ১ ম্যাচে করেছেন। ৩১ মার্চ ২০২১ পর্যন্ত হালনাগাদকৃত। "Jordan v Bangladesh Live Commentary, Mar 24, 2016"। গোল (ইংরেজি ভাষায়)। ২৪ মার্চ ২০১৬। সংগ্রহের তারিখ ৩১ মার্চ ২০২১।  "World Cup Qualification AFC • Group B"। ইউরোস্পোর্ট (ইংরেজি ভাষায়)। ২৪ মার্চ ২০১৬। সংগ্রহের তারিখ ৩১ মার্চ ২০২১।  সকারওয়েতে ফজলে রাব্বী (ইংরেজি) ট্রান্সফারমার্কেটে ফজলে রাব্বী (ইংরেজি) ওয়ার্ল্ডফুটবল.নেটে ফজলে রাব্বী (ইংরেজি) ন্যাশনাল-ফুটবল-টিমস.কমে ফজলে রাব্বী (ইংরেজি)
আতিকুর রহমান ফাহাদ

মোহাম্মদ আতিকুর রহমান ফাহাদ (জন্ম: ১৫ সেপ্টেম্বর ১৯৯৫; আতিকুর রহমান ফাহাদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন। ২০১৪ সালে, ফাহাদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। ২০১৬ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন। মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন। ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন। ২০১৬ সালের ১৮ই মার্চ তারিখে, মাত্র ২০ বছর ৬ মাস ৪ দিন বয়সে, ডান পায়ে ফুটবল খেলায় পারদর্শী ফাহাদ সংযুক্ত আরব আমিরাতের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচে বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৬–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ফাহাদ মাত্র ১টি ম্যাচে অংশগ্রহণ করেছেন। ৯ আগস্ট ২০২২ পর্যন্ত হালনাগাদকৃত। "FAHAD Mohammad Atiqur Rahman – Asian Games 2018 Jakarta Palembang"। Asian Games 2018 Jakarta Palembang। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮।  সকারওয়েতে আতিকুর রহমান ফাহাদ (ইংরেজি) ট্রান্সফারমার্কেটে আতিকুর রহমান ফাহাদ (ইংরেজি) ওয়ার্ল্ডফুটবল.নেটে আতিকুর রহমান ফাহাদ (ইংরেজি) ন্যাশনাল-ফুটবল-টিমস.কমে আতিকুর রহমান ফাহাদ (ইংরেজি)
চুনারুঘাট ইউনিয়ন

চুনারুঘাট ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। হবিগঞ্জ বাজার–শায়েস্তাগঞ্জ–বাল্লা রেলপথ উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়। শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। হবিগঞ্জ বাজার হবিগঞ্জ কোর্ট ধুলিয়াখাল পাইকপাড়া শায়েস্তাগঞ্জ জংশন বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। বারকোটা শাকির মোহাম্মদ সুতাং বাজার চুনারুঘাট আমু রোড আসামপারা বাল্লা আয়তন: ২০.৩৭ ব: কি: মি:। জনসংখ্যা ২৪৫৫২ জন (পুরুষ-১২,৫৪১ জন ও মহিলা-১২,০১১ জন) এই ইউনিয়নটি নিন্মলিখিত গ্রাম নিয়ে গঠিত: তেলিউত্তা গোগাউড়া শাইলগাছ নুরমোহাম্মদপুর হাবিবপুর কাটাখিলা দক্ষিন নরপতি ফুলবাড়ী মুখিপুর মধ্য নরপতি উত্তর নরপতি জাজিউতা মুড়ারবন্দ ঘরগাঁও চুরতা মিরেরপাড়া শিরীকান্দী হাসারগাঁও গোলগাঁও চৌপট জিকুয়া শেখেরগাঁও করিমপুর রামশ্রী আলাপুর মুড়ারবন্দ গ্রামে রয়েছে সিপাহসালার সৈয়দ নাসিরউদ্দিনের মাজার শরীফ, যা পূর্ব-পশ্চিমে শায়িত। "চুনারুঘাট ইউনিয়ন"। chunarughatup.habiganj.gov.bd। সংগ্রহের তারিখ ২০১৯-০৭-২২।  "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।  "হাজার কোটি টাকার সরকারি সম্পদ লুট"। mzamin.com। ৩১ অক্টোবর ২০১৯। সংগ্রহের তারিখ ২০২২-১০-২৫।
মুহাম্মাদ বুহারি

মুহাম্মাদ বুহারি জিসিএফআর (জন্ম ১৭ ডিসেম্বর ১৯৪২) একজন নাইজেরিয়ান রাজনীতিবিদ এবং ২০১৫ সাল থেকে নাইজেরিয়ার রাষ্ট্রপতি। তিনি নাইজেরিয়ান সেনাবাহিনীতে একজন অবসরপ্রাপ্ত মেজর জেনারেল এবং সামরিক অভ্যুত্থানে ক্ষমতা গ্রহণের পর ৩১ ডিসেম্বর ১৯৮৩ থেকে ২৭ আগস্ট ১৯৮৫ পর্যন্ত রাষ্ট্রের প্রধান হিসেবে দায়িত্ব পালন করেন। বাহারিজম শব্দটি বাহারি সামরিক সরকারকে হিসাবে চিহ্নিত করা হয়। ২০০৩, ২০০৭ এবং ২০১১ সালের সাধারণ নির্বাচনে তিনি নাইজেরিয়ার প্রেসিডেন্টের কার্যালয়ে ব্যর্থ হন। ২০১৪ সালের ডিসেম্বরে, তিনি ২০১৫ সালের সাধারণ নির্বাচনের জন্য অল প্রগ্রেসিভ কংগ্রেসের রাষ্ট্রপতি প্রার্থী হিসেবে আবির্ভূত হন। বুহারি নির্বাচনে জিতেছেন, বর্তমান প্রেসিডেন্ট গুডলুক জনাথনকে পরাজিত করেছেন। এটি নাইজেরিয়ার ইতিহাসে প্রথমবারের মত চিহ্নিত হয়েছিল যে একজন সাধারণ সভাপতি একজন সাধারণ নির্বাচনে একজন বিরোধী প্রার্থীকে পরাজিত করেছিলেন। ২৯ মে ২০১৫ সালে তিনি শপথ গ্রহণ করেন। ফেব্রুয়ারি ২০১৯ -এ বুধারি পুনরায় নির্বাচিত হন এবং তার নিকটতম প্রতিদ্বন্দ্বী আতিকু আবুবকরকে ৩ মিলিয়নেরও বেশি ভোট দিয়ে পরাজিত করেন। [১] বুহারি বলেছেন যে তিনি সামরিক শাসনের সময় যা কিছু করেছিলেন তার দায়িত্ব তিনি গ্রহণ করেন এবং তিনি অতীত পরিবর্তন করতে পারেন না। তিনি নিজেকে "রূপান্তরিত গণতন্ত্র" হিসাবে বর্ণনা করেছেন। "Muhammadu Buhari Presidential Candidate"। thisisbuhari.com। ১৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।  "Muhammad Buhari"। Encyclopaedia Britannica। ফেব্রুয়ারি ১৮, ২০১৯ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।  Paden, John (২০১৬)। Muhammadu Buhari: The Challenges of Leadership in Nigeria। Roaring Forties Press। আইএসবিএন 978-1-938901-64-5।  "Military Regime of Buhari and Idiagbon, January 1984 – August 1985"। সংগ্রহের তারিখ ১২ সেপ্টেম্বর ২০১৩।  Max Siollun (অক্টোবর ২০০৩)। "Buhari and Idiagbon: A Missed Opportunity for Nigeria"। Dawodu.com। সংগ্রহের তারিখ ১২ সেপ্টেম্বর ২০১৩।  Sanusi Lamido Sanusi (২২ জুলাই ২০০২)। "Buharism: Economic Theory and Political Economy"। Lagos। সংগ্রহের তারিখ ১২ সেপ্টেম্বর ২০১৩।  Mohammed Nura (১৪ সেপ্টেম্বর ২০১০)। "Nigeria: The Spontaneous 'Buharism' Explosion in the Polity"। Leadership (Nigeria)। সংগ্রহের তারিখ ১২ সেপ্টেম্বর ২০১৩।  (Speech)।  |শিরোনাম= অনুপস্থিত বা খালি (সাহায্য)
মনিরা সুলতানা

মনিরা সুলতানা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন। "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  "সংরক্ষিত আসনে ৪৯ জন বিনা প্রতিদ্বন্দ্বিতায় নির্বাচিত"। মানবজমিন। ১৭ ফেব্রুয়ারি ২০১৯। সংগ্রহের তারিখ ২১ জুলাই ২০১৯।  "শপথ নিলেন সংরক্ষিত নারী এমপিরা"। একুশে টিভি। ২০ ফেব্রুয়ারি ২০১৯। সংগ্রহের তারিখ ২১ জুলাই ২০১৯।